Коми Республикаса Юралысьöс вежысь Александр Буров удж кузя аддзысьліс Россияса вöр промышленникъяслöн да вöр экспортёръяслöн союзса президенткöд да болгарияса инвесторъяскöд

Аддзысьлігöн сёрнитісны ёртасьöм йылысь, öти туйвизьöн кöні вöлі пасйöма Удораса ЛПК лöсьöдöм.

Аддзысьлöмын участвуйтісны федеральнöй да региональнöй власьт органъясöс петкöдлысьяс, торйöн нин, Россия Федерацияса промышленносьт да вузасян министерстволöн вöр да кокни промышленносьт департаментса директор Михаил Клинов да Рослесхозлöн вöрöн вöдитчан да вöр рöдмöдан веськöдланінса начальник Александр Мариев.

Аддзысьлігöн сёрнитісны ёртасьöм йылысь, öти туйвизьöн кöні вöлі пасйöма Удораса ЛПК лöсьöдöм. Болгарияса инвесторъяслöн эм кöсйöм бöр бергöдны ёртасьöмсö Коми Республикакöд вöр промышленносьт комплекс сöвмöдöмын. Удора район, кöні ас кадö Болгария отсöгöн вöлі лöсьöдöма социальнöй да транспортнöй инфраструктура, ышöдö инвесторъясöс.

Ассяньныс, Коми Республикаса вöр комитетöс петкöдлысь Руслан Ульянов да Коми Республикаса транспорт промышленносьт да связь сöвмöдан министерствоöс петкöдлысь Александр Гибеж сетісны республикаса вöр комплексын öнія серпас йылысь юöр.

Гöсьтъяс сідзжö ветлісны Сыктывкарса промышленнöй комбинатö, кöні налы петкöдлісны предприятиеын лэдзан прöдукциялысь образецъяссö, а сідзжö технология боксянь сійöс вöчанногсö. Делегация вылö донъяліс предприятиелысь технология боксянь тшупöдсö да дась прöдукциялысь качествосö.